ai4bharat/Pralekha huggingface dataset:
रसायन आणि खते मंत्रालय
नॅशनल फर्टिलायझर्स लिमिटेडच्या नोएडा कार्यालयाने भिंतींवर वारली चित्रकला साकारली
नवी दिल्ली, 25 ऑगस्ट 2020
भारतीय लोक कलेला प्रोत्साहन देण्याच्या उद्देशाने खते विभागाच्या अंतर्गत सार्वजनिक क्षेत्रातील एक उपक्रम नॅशनल फर्टिलायझर्स लिमिटेड  ने नोएडा स्थित आपल्या कॉर्पोरेट कार्यालयाच्या बाहेरच्या भिंती महाराष्ट्राच्या प्रसिद्ध वारली चित्रकलेने सजवल्या आहेत.
गडद लाल रंगात साकारलेल्या या कलाकृतीने सर्वांचे लक्ष वेधून घेतले आहे.
नॅशनल फर्टिलायझर्स लिमिटेडच्या या प्रयत्नाने केवळ आसपासच्या परिसराची शोभा वाढवली नाही तर वारली चित्रकलेप्रति लोकांमध्ये उत्सुकता देखील निर्माण केली आहे. वारली चित्रकला एकतर महाराष्ट्रातील गावांमध्ये साकारली जाते किंवा मोठ्या प्रदर्शनामध्ये पाहायला मिळते. मात्र आता सर्वसामान्य लोकांना नॅशनल फर्टिलायझर्स लिमिटेडच्या बाहेरच्या भिंतींवर ही चित्रे पहायला मिळत आहेत.
एनएफएल द्वारा जारी निवेदनानुसार , कंपनी स्वच्छ भारत अभियानांतर्गत केंद्र सरकारच्या स्वच्छता अभियानाला बळकट करण्यासाठी सातत्याने प्रयत्न करत आहे आणि कंपनीच्या या निर्णयामुळे नोएडाच्या सौंदर्यीकरणाला देखील चालना मिळेल.
कोरोनामुळे उदभवलेल्या आर्थिक संकटाच्या या काळात वारली चित्रकारांना देखील या कामातून रोजगार मिळाला आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
आरोग्य आणि कुटुंब कल्याण मंत्रालय
को-विन 1.0 ते को-विन 2.0 या माहिती तंत्रज्ञान कार्यपद्धतीतील बदलाच्या पार्श्वभूमीवर शनिवारी आणि रविवारी  कोविड 19 लसीकरणाच्या सत्राचे आयोजन नाही
नवी दिल्ली, 26 फेब्रुवारी 2021
कोविड लसीकरणाला 16 जानेवारी रोजी पंतप्रधानांच्या हस्ते प्रारंभ झाला होता. देशभरात सुरू झालेली ही लसीकरणाची मोहीम 1 मार्च 2021 60 वर्षांवरील नागरिक आणि सहव्याधी असलेल्या 45 वर्षांवरील व्यक्तींच्या लसीकरणासह वेगाने विस्तारत आहे.
येत्या शनिवारी आणि रविवारी  को-विन या डिजिटल प्लॅटफॉर्ममध्ये को-विन 1.0 ते को-विन 2.0 असा बदल करण्यात येत आहे. ही बाब लक्षात घेऊन, लसीकरणाचे सत्र या दोन दिवसांदरम्यान आयोजित केले जाणार नाही. राज्ये आणि केंद्रशासित प्रदेशांना या बदलाबाबतची कल्पना आगोदरच देण्यात आली आहे.
S.Thakur/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 218 कोटी 97 लाखांहून अधिक मात्रा देण्यात आल्या 
गेल्या 24 तासात 4,73,682 लस मात्रा देण्यात आल्या.
भारतातील उपचाराधीन रुग्णांची संख्या सध्या 28,593
उपचाराधीन रुग्णांची संख्या प्रमाण आहे 0.06%
रुग्ण बरे होण्याचा दर सध्या 98.75%
गेल्या 24 तासात 3,393 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,40,54,621
गेल्या 24 तासात 2,756 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  89.69 कोटी कोविड तपासण्या घेण्यात आल्या, असून गेल्या 24 तासात 2,39,546 कोविड तपासण्या घेण्यात आल्या.
गृह मंत्रालय
अडकून पडलेल्या स्थलांतरित मजुरांची जलदगतीने त्यांच्या घरी पाठवणी करता यावी, यासाठी आणखी जास्त संख्येने रेल्वेगाड्या विनाअडथळा चालवण्यामध्ये सहकार्य कराः केंद्रीय गृहमंत्रालयाचे राज्यांना आवाहन
नवी दिल्ली, 11 मे 2020
स्थलांतरित मजुरांची बस आणि श्रमिक स्पेशल ट्रेनने वाहतूक करण्यासाठी राज्ये/ केंद्रशासित प्रदेशांनी दिलेल्या सहकार्याचा आढावा घेण्यासाठी मंत्रिमंडळ सचिवांनी काल 10 मे 2020 रोजी व्हिडिओ कॉन्फरन्सिंगच्या माध्यमातून एका बैठकीचे आयोजन केले.
या बैठकीच्या अनुषंगाने केंद्रीय गृहमंत्रालयाने सर्व राज्ये/ केंद्रशासित प्रदेशांना पत्र लिहून असे कळवले आहे की, आपल्या घरी जाण्यासाठी रस्त्यांनी किंवा रेल्वे मार्गांवरून पायी चालणाऱ्या स्थलांतरित मजुरांना प्रतिबंध करावा. या मजुरांना घरी पाठवण्यासाठी यापूर्वीच श्रमिक स्पेशल ट्रेन्स आणि बसेस चालवण्याची परवानगी देण्यात आली आहे, यावर यामध्ये भर देण्यात आला आहे. त्यामुळे त्यांना श्रमिक स्पेशल ट्रेन किंवा बसमध्ये प्रवास करण्याची परवानगी देण्यात यावी आणि तोपर्यंत या मजुरांची समजूत काढण्यासाठी समुपदेशन करावे आणि त्यांची जवळच्या निवाऱ्यांमध्ये सोय करावी.
अडकून पडलेल्या स्थलांतरित मजुरांना त्यांच्या घरी जलदगतीने पाठवता यावे, यासाठी जास्तीत जास्त प्रमाणात कोणत्याही अडथळ्याविना श्रमिक स्पेशल ट्रेन्स चालवता याव्यात याकरिता राज्ये व केंद्रशासित प्रदेशांनी सहकार्य केले पाहिजे यावर देखील भर देण्यात आला आहे.
आरोग्य आणि कुटुंब कल्याण मंत्रालय
कोविड -19 लसीकरणाबद्दल अद्ययावत माहिती
दोन स्वदेशी लसींसह कोविड-19 लसीकरण मोहीमेचा पहिला दिवस यशस्वीपणे पार पडला
3,352 सत्रांमधून, 1,91,181 लाभार्थींचे लसीकरण
देशव्यापी लसीकरण कार्यक्रमात 16,755 कार्यकर्त्यांचा मोठ्या प्रमाणावर सक्रिय सहभाग
लसीकरणश्चात रुग्णालय भरतीच्या एकाही केसची नोंद नाही
नवी दिल्ली, 16 जानेवारी 2021
भारतातील सार्वजनिक आरोग्याच्या इतिहासात मोठी झेप घेत, पंतप्रधान नरेंद्र मोदी यांच्या हस्ते आज कोविड-19 लसीकरण मोहिमेचा शुभारंभ झाला. ही जगभरातली आत्तापर्यंतची सर्वात मोठी लसीकरण मोहीम आहे.
कोविड -19 लसीकरणाच्या या संपूर्ण देशभरातील भव्य कार्यक्रमाचा पहिला दिवस यशस्वीपणे पार पडला. यामध्ये 3,352 सत्रे आयोजित केली होती, त्यामध्ये 1,91,181 लाभार्थींना लस देण्यात आली.
लसीकरणाच्या सत्रात 16,755 कर्मचाऱ्यांनी सहभाग घेतला.
आत्तापर्यंत लसीकरणपश्चात रुग्णालयभरतीची एकाही केसची नोंद नाही.
दोन प्रकारच्या कोविड -19 लसी या लसीकरण मोहिमेदरम्यान वापरण्यात आल्या.
कोविशिल्ड लस  ही सर्व राज्ये आणि केंद्रशासित प्रदेशात पुरवली गेली.
कोव्हॅक्सिन लस  ही बारा राज्यांमध्ये पुरवली गेली.
संपूर्ण देशभरात लस व इतर साहित्य यांचे समाधानकारक वितरण केले गेले. काही विभागातील तुरळक ठिकाणी लाभार्थ्यांची यादी अपलोड होण्यासाठी वेळ लागणे यासारखे क्षुल्लक अडचणी आल्या, ज्या यशस्वीपणे पार करता आल्या.
|
|
State/UT
|
|
Session
|
|
Beneficiaries
|
|
A & N Islands
|
|
2
|
|
225
|
|
Andhra Pradesh
|
|
332
|
|
18412
|
|
Arunachal Pradesh
|
|
9
|
|
829
|
|
Assam
|
|
65
|
|
3528
|
|
Bihar
|
|
301
|
|
18169
|
|
Chandigarh
|
|
4
|
|
265
|
|
Chhattisgarh
|
|
97
|
|
5592
|
|
Dadra & Nagar Haveli
|
|
1
|
|
80
|
|
Daman & Diu
|
|
1
|
|
43
|
|
Delhi
|
|
81
|
|
4319
|
|
Goa
|
|
7
|
|
426
|
|
Gujarat
|
|
161
|
|
10787
|
|
Haryana
|
|
77
|
|
5589
|
|
Himachal Pradesh
|
|
28
|
|
1517
|
|
Jammu & Kashmir
|
|
41
|
|
2044
|
|
Jharkhand
|
|
48
|
|
3096
|
|
Karnataka
|
|
242
|
|
13594
|
|
Kerala
|
|
133
|
|
8062
|
|
Ladakh
|
|
2
|
|
79
|
|
Lakshadweep
|
|
1
|
|
21
|
|
Madhya Pradesh
|
|
150
|
|
9219
|
|
Maharashtra
|
|
285
|
|
18328
|
|
Manipur
|
|
10
|
|
585
|
|
Meghalaya
|
|
10
|
|
509
|
|
Mizoram
|
|
5
|
|
314
|
|
Nagaland
|
|
9
|
|
561
|
|
Odisha
|
|
161
|
|
13746
|
|
Puducherry
|
|
8
|
|
274
|
|
Punjab
|
|
59
|
|
1319
|
|
Rajasthan
|
|
167
|
|
9279
|
|
Sikkim
|
|
2
|
|
120
|
|
Tamil Nadu
|
|
161
|
|
2945
|
|
Telangana
|
|
140
|
|
3653
|
|
Tripura
|
|
18
|
|
355
|
|
Uttar Pradesh
|
|
317
|
|
21291
|
|
Uttarakhand
|
|
34
|
|
2276
|
|
West Bengal
|
|
183
|
|
9730
|
|
India 
|
|
3352
|
|
191181
S.Kane/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
अन्न प्रक्रिया उदयोग मंत्रालय
केंद्रीय मंत्री हरसिमरत कौर बादल यांच्या हस्ते नवी दिल्लीत सेंद्रीय खाद्यपदार्थ महोत्सवाचे उद्घाटन
महिलांच्या वित्तीय समावेशनासाठी अशा महोत्सवांची आवश्यकता-हरसिमरत कौर
नवी दिल्ली, 21 फेब्रुवारी 2020
सेंद्रीय खाद्यपदार्थ महोत्सवामुळे महिला बचत गट आणि महिला स्वयं उद्योजिकांना क्षमता बांधणी तसेच आर्थिक विकासाची संधी मिळेल, असे मत केंद्रीय अन्न प्रक्रिया उद्योगमंत्री हरसिमरत कौर बादल यांनी व्यक्त केले. नवी दिल्लीत आज त्यांच्या हस्ते तीन दिवसीय सेंद्रीय खाद्यपदार्थ महोत्सवाचे उद्घाटन झाले त्यावेळी त्या बोलत होत्या. महिलांच्या वित्तीय समावेशनासाठी तसेच आर्थिक आधार देण्यासाठी अशा प्रकारची संमेलने सातत्याने भरवली जावीत, असे त्या म्हणाल्या.
केंद्रीय वस्त्रोद्योग मंत्री स्मृती इराणीही यावेळी उपस्थित होत्या. अन्नप्रक्रिया उद्योगांमध्ये तंत्रज्ञानाचा वापर करून हे तंत्रज्ञान महिला उद्योजकांपर्यंत पोहोचवायला हवे असे त्या म्हणाल्या.
या महोत्सवात 25 राज्य आणि केंद्रशासित प्रदेशातल्या 180 पेक्षा जास्त उद्योजिका आणि बचत गट सहभागी झाले आहेत.
B.Gokhale/R.Aghor/P.Kor
(Visitor Counter : 129
पंतप्रधान कार्यालय
ग्रँड चॅलेन्जेस वार्षिक सभा 2020 च्या उद्घाटन समारंभात, 19 पंतप्रधान नरेन्द्र मोदीचे बीजभाषण
ग्रँड चॅलेन्जेस वार्षिक सभा 2020 च्या उद्घाटन समारंभात, 19 ऑक्टोबर 2020 रोजी संध्याकाळी 7.30 पंतप्रधान नरेन्द्र मोदी व्हीडिओ कॉन्फरन्सिंगद्वारे बीजभाषण करतील.
ग्रँड चॅलेन्जेस वार्षिक सभा ही गेले 15 वर्षे, आंतरराष्ट्रीय पातळीवर आरोग्य आणि विकास या विषयीच्या आव्हानांवर संशोधन सहयोगाला प्रोत्साहन देत आली आहे.
ग्रँड चॅलेन्जेस वार्षिक सभा 2020 ला 19-20 ऑक्टोबरला आभासी पद्धतीने भरणार आहे. ही सभा धोरणकर्ते आणि वैज्ञानिक अग्रणी यांना एकत्र आणून जागतिक पातळीवरील आरोग्याचे प्रश्न सोडवण्यासाठी सखोल वैज्ञानिक सहकार्याचे आव्हान करेल, याशिवाय कोविड-19वर भर देतानाच त्याला ‘जगासाठी भारत’ याची जोड देईल. जागतिक नेते, नामांकित शास्त्रज्ञ, आणि संशोधक या वार्षिक सभेला उपस्थित राहतील व महामारीनंतरच्या जगात शाश्वत विकासाच्या धेय्याचा पाठपुरावा करत विकासाचे गाडे सुरळीत करण्याच्या मुख्य प्रश्नावर चर्चा करतील तसेच कोविड 19 च्या व्यवस्थापनातील अडथळ्यांवर चर्चा करतील. या तीन दिवसीय कार्यक्रमात नेत्यांची भाषणे, गटचर्चा, आणि अनौपचारीक आभासी संभाषणे होतील. यासाठी महामारीशी झुंज देण्यातील अडचणी, महामारीचे व्यवस्थापन आणि विकासाला चालना, आणि जागतीक पातळीवर महामारीशी लढ्यातील अडचणींवर उपाययोजना आणि पुढील, संभाव्य महामारीला रोखण्याचे नियोजन हे विषय असतील. या वार्षिक सभेसाठी 40 देशातील 1600 सभासद उपस्थित असतील.
ग्रँड चॅलेन्जेस वार्षिक सभा 2020 याचे संयुक्त यजमानपद बिल व मेलिंडा गेट्स फाउंडेशन सांभाळतील तर जैवतंत्रज्ञान विभाग, भारत सरकार, भारतीय वैद्यकीय संशोधन परिषद,निती आयोग यासह ग्रँड चॅलेन्जेस, कॅनडा, आंतराष्ट्रीय विकासासाठी अमेरिकन एजन्सी हे सहभागी असतील.
आरोग्य आणि कुटुंबकल्याण मंत्रालय,विज्ञान व तंत्रज्ञान विभागाचे केंद्रीय मंत्री हर्षवर्धन हे उद्घाटनपर भाषण करतील. बिल गेटस् सह अध्यक्ष असतील व पूर्ण चर्चासत्राना उपस्थित राहतील
ग्रँड चॅलेन्जेस इंडिया हा भारत सरकारचा जैवतंत्रज्ञान विभाग आणि 2012 ला स्थापन झालेला मेलिंदा गेटस फाउंडेशन हा भागीदारीत सहकार्य करतील. ग्रँड चॅलेन्जेस इंडिया आरोग्य आणि विकास यांना महत्त्व देऊन शेती, पोषण, मलःनिस्सारण, आईची आणि बाळाची तब्येत या आरोग्यविषयक तक्रारींवर काम करते
संसदीय कामकाज मंत्रालय
संसदेच्या उद्यापासून सुरू होणाऱ्या हिवाळी अधिवेशनाच्या पार्श्वभूमीवर सरकारने बोलावली सर्वपक्षीय नेत्यांची बैठक
राष्ट्रीय महत्त्वाच्या मुद्यांवर रचनात्मक चर्चा करण्याचे पंतप्रधानांचे सर्व पक्षांना आवाहन
हिवाळी अधिवेशनात एकूण 20 बैठका होणार
(नवी दिल्ली, 10 डिसेंबर 2018
संसदेच्या उद्यापासून सुरू होणाऱ्या हिवाळी अधिवेशनाच्या पार्श्वभूमीवर सरकारने आज सर्वपक्षीय नेत्यांची बैठक बोलावली. राष्ट्रीय महत्त्वाच्या मुद्यांवर चर्चा करायला सरकार तयार असल्याचे पंतप्रधान नरेंद्र मोदी यावेळी म्हणाले.
या अधिवेशनात रचनात्मक वातावरण निर्मिती करून जनतेच्या कल्याणाशी संबंधित प्रश्न एकत्रितपणे सोडवण्याचे आवाहन त्यांनी सर्व पक्षांना केले.
हिवाळी अधिवेशन 11 डिसेंबर 2018 ते 8 जानेवारी 2019 पर्यंत चालेल. 29 दिवसांच्या या अधिवेशनात एकूण 20 दिवस कामकाज चालेल आणि 45 विधेयके मांडली जातील असे संसदीय कामकाजमंत्री नरेंद्र तोमर यांनी बातमीदारांना सांगितले.
या अधिवेशनात 3 अध्यादेशांची जागा घेणारी विधेयके पारित करण्याचा प्रयत्न असेल. तसेच काही प्रलंबित विधेयकेही पारित होण्याची शक्यता आहे.
N.Sapre/S.Kane/P.Kor
ग्राहक व्यवहार, अन्न आणि सार्वजनिक पुरवठा मंत्रालय
उद्योगपूरक वातावरण आणि उद्योगांवर असलेले अनुपालनाचे ओझे कमी करण्यासाठी केंद्र सरकारच्या ग्राहक व्यवहार विभागाकडून वैधानिक मापनशास्त्र  नियम, 2011 मध्ये सुधारणा
नवी दिल्ली, 4 ऑक्टोबर 2022
वैधानिक मापनशास्त्र कायदा-2009 तील कलम 49 अंतर्गत कंपन्यांना त्यांच्या कोणत्याही एका संचालकांना त्यांच्या कंपनीच्या व्यवसायासाठी जबाबदार धरण्याची तरतूद आहे.
या आधी जर वैधानिक मापनशास्त्र कायद्याचे उल्लंघन झाल्यास, त्याविरोधात संचालकांविरुद्ध कारवाई केली जात असे. हे उल्लंघन कंपनीच्या कोणत्या अस्थापनेने किंवा कुठल्या विभागाने अथवा शाखेने केले असले तरीही आधीच्या तरतुदीनुसार त्यासाठी संचालकांनाच जबाबदार धरले जात असे.
या बाबतीत ज्यांना अधिकार आहेत आणि त्यांच्याकडे अस्थापनेची किंवा शाखेची जबाबदारी आहे अशा इतर कोणत्याही व्यक्तींना उल्लंघनासाठी जबाबदार धरले जावे, थेट कंपनीच्या संचालकांना नाही, अशी सुधारणा कायद्यात करण्याची मागणी, विविध उद्योगांकडून देखील सातत्याने होत होती. जेणेकरून, ज्या उल्लंघनासाठी ते जबाबदार नाहीत, अशा प्रकरणी, नोटिस किंवा कारवाई थेट संचालकांविरुद्ध होऊ नये.
या सगळ्याचा विचार करत, उद्योगपूरक वातावरण आणण्याच्या उद्देशाने आणि कंपन्यांवरील अनुपालनाचे ओझे कमी करण्यासाठी, ग्राहक व्यवहार, अन्न आणि सार्वजनिक वितरण विभागाने, वैधानिक मापनशास्त्र  नियम 2011 मध्ये दुरुस्ती केली आहे. यानुसार, आता कंपन्यांना कोणत्याही आस्थापनेचे अथवा शाखेचे अधिकारी, ज्यांच्याकडे त्या संबंधित विभागाची जबाबदारी आणि अधिकार असतील, त्यांना कायद्याच्या उल्लंघनासाठी जबाबदार धरले जावे, अशी शिफारस करता येणार आहे.
ह्या सुधारणेमुळे, ज्या कंपनीच्या विविध शाखा किंवा आस्थापना आहेत, त्यांना आपल्या त्या विभाग किंवा शाखेतील अधिकाऱ्यांच्या नावांची नोंद करता येणार आहे.
यामुळे,कंपन्यांना, त्या त्या विभागातील, शाखेतील कायद्याच्या उल्लंघनासाठी थेट जबाबदार असणाऱ्या व्यक्तीचे नाव देता येऊ शकेल. आणि अशा कारवायांशी थेट संबंध नसलेल्या संचालकांना त्यासाठी जबाबदार धरता येणार नाही.G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 161
नागरी उड्डाण मंत्रालय
डीजीसीए/ एईआरए/ एएआय मध्ये संस्थात्मक पायाभूत सुविधांचे बळकटीकरण - 1222 नवीन पदांची निर्मिती
नवी दिल्ली, 6 जुलै 2023
भारताने नागरी विमान वाहतूक क्षेत्रात उल्लेखनीय प्रगती साधली असून भारत आता जगभरातील तिसरी सर्वात मोठी बाजारपेठ बनले आहे. यामुळे या उद्योगाच्या वाढत्या मागण्यांना प्रभावी प्रतिसाद देण्यासाठी आणि संस्थात्मक पायाभूत सुविधा वाढविण्यासाठी अधिक मानवी संसाधनांची तातडीची गरज निर्माण झाली आहे.
ही अत्यावश्यक गरज लक्षात घेवून, नागरी उड्डाण मंत्रालयाने उल्लेखनीय उपक्रम हाती घेतले आहेत आणि मनुष्यबळाचा विस्तार करण्यासाठी अनेक संसाधने समर्पित केली आहेत.
नागरी विमान वाहतूक महासंचालनालय :
नागरी विमान वाहतूक महासंचालनालय, विमान वाहतूक सुरक्षा नियामक मंडळ म्हणून काम करत असून ते देशांतर्गत, देशाबाहेर आणि देशातकडे येणाऱ्या हवाई वाहतूक सेवांचे नियमन करण्यासाठी जबाबदार आहे. या नागरी विमान वाहतूक महासंचालनालयामध्ये एकूण 416 नवीन पदे निर्माण करण्यात आली आहेत. यामुळे विमान वाहतूक निगराणी या क्षेत्रात सुरक्षित वातावरण प्रदान करण्यात मदत होईल.
विमानतळ आर्थिक नियामक प्राधिकरण :
विमानतळ आर्थिक नियामक प्राधिकरण ही एक स्वतंत्र नियामक संस्था आहे जी भारतातील विमानतळांच्या आर्थिक नियमनावर देखरेख ठेवते. विमानतळ आर्थिक नियामक प्राधिकरणाद्वारे कार्ये जलद पार पाडण्यासाठी नागरी उड्डयन मंत्रालयाच्या सततच्या आग्रहाने एकूण 10 नवीन पदे निर्माण करण्यात आली आहेत.
भारतीय विमानतळ प्राधिकरण 
भारतीय विमानतळ प्राधिकरण हे देशभरातील विमानतळांचे व्यवस्थापन, विकास आणि कार्यान्वयनासाठी जबाबदार असलेले वैधानिक प्राधिकरण आहे. संपूर्ण भारतातील विमानतळांच्या पायाभूत सुविधांच्या विकासात भारतीय विमानतळ प्राधिकरण महत्त्वाची भूमिका बजावते. एअर नेव्हिगेशन सेवांची एकमेव प्रदाता असणाऱ्या भारतीय विमानतळ प्राधिकरणाकडे सोपवलेले हे एक सार्वभौम कार्य आहे. देशातील नागरी विमान वाहतूक क्षेत्रासाठी पुरेशा हवाई वाहतूक नियंत्रण अधिकारी असण्याचे महत्त्व लक्षात घेऊन, जुलै 2021 पासून भारतीय विमानतळ प्राधिकरणात हवाई वाहतूक नियंत्रण अधिकाऱ्यांच्या 796 पदांची निर्मिती करण्यात आली आहे. यामुळे देशात सुरक्षित नेव्हिगेशन सेवा सुनिश्चित होईल.
S.Bedekar/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 179.33 कोटी लसमात्रा देण्यात आल्या आहेत.
देशातील उपचाराधीन रुग्णांची संख्या सध्या 46,962 आहे
उपचाराधीन रुग्णांचे प्रमाण 0.11% आहे
देशात रुग्ण बरे होण्याचा दर सध्या 98.69% आहे.
गेल्या 24 तासात देशभरातील 7,416 रुग्ण बरे, त्यामुळे बरे झालेल्या एकूण रुग्णसंख्या वाढून 4,24,13,566 वर
गेल्या 24 तासात देशभरात 4,575 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 77.52 कोटी चाचण्या करण्यात आल्या. गेल्या 24 तासात 8,97,904 चाचण्या करण्यात आल्या
ग्रामीण विकास मंत्रालय
दीनदयाल अंत्योदय योजना-राष्ट्रीय ग्रामीण उपजीविका अभियान दुर्लक्षित कुटुंबांना या योजनेच्या कक्षेत आणण्यासाठी सामाजिक एकत्रीकरण मोहिमेचे आयोजन करत असते
दि. 7 सप्टेंबर 2022 पासून या 15 दिवसांच्या देशव्यापी मोहिमेला आरंभ होत आहे
देशातील विविध 34 राज्ये आणि केंद्रशासित प्रदेशांमधील दुर्लक्षित ग्रामीण गरीब कुटुंबातील महिलांना दीनदयाल अंत्योदय योजना-राष्ट्रीय ग्रामीण उपजीविका अभियान यात महिला बचत गटांमार्फत  एकत्र आणण्याच्या प्रक्रियेला गती मिळावी, यासाठी ग्रामीण विकास मंत्रालय दिनांक 7 ते 20 सप्टेंबर, 2022 या कालावधीत 15 दिवसांच्या देशव्यापी मोहीमेचे आयोजन करत आहे,
या मोहिमेदरम्यान, प्रत्येक गावातील महिला संस्था सामाजिक एकत्रीकरणासाठी कार्यक्रम आयोजित करतील, ज्यासाठी त्या महिला प्रत्येकी एक सदस्य, एक मैत्रीण किंवा शेजारी जे स्वमदत गटाचे सदस्य नाहीत अशा महिलांना त्यांच्यासोबत घेऊन येतील.
दीनदयाल अंत्योदय योजना-राष्ट्रीय ग्रामीण उपजीविका अभियान याचा भाग होण्याचे लाभ अधोरेखित करत,सदस्य नसलेल्यांना,अशा प्रकारे त्यात सामील होण्यास प्रवृत्त करून,त्यांना सामुदायिक संस्थांशी जोडले जाईल.दुर्गम भागातील ग्रामपंचायतींमधील महिलांपर्यंत पोहोचण्यासाठी राज्यभरातील तालुका स्तरावरील  कर्मचार्यांकडून या उपक्रमाकरीता विशेष रणनीती देखील तयार केली जात आहे.
स्वयंसहाय्यता गटांना टायर टू लेव्हल ऑर्गनायझेशन  आणि टायर थ्री लेव्हल क्लस्टर लेव्हल फेडरेशन , अशा उच्चस्तरीय फेडरेशनमध्ये समाविष्ट केले जावे हे देखील या मोहिमेचे उद्दिष्ट आहे.
गरीबांच्या समुदाय-व्यवस्थापित संस्थांमध्ये अशा संघटित संरचना विकसित होतील ज्या उपजीविका आणि सामाजिक विकासाच्या कार्यक्रमांचे नेतृत्व करू शकतील,हा मंत्रालयाचा यामागील दृष्टीकोन आहे. सर्व स्वमदत गट, स्वयंसेवी संस्था, क्लस्टर फेडरेशन  स्थापन झाल्यापासून सात दिवसांच्या आत त्यांची बँकांमधून खाती उघडण्यात येतील.
या मोहिमेची घोषणा दिनांक 5 सप्टेंबर रोजी ग्रामीण विकास मंत्रालयाचे सचिव नागेंद्र नाथ सिन्हा यांनी केली होती. दिनांक 31 ऑगस्टपर्यंत, 8.5 कोटींहून अधिक कुटुंबे दीनदयाल अंत्योदय योजना-राष्ट्रीय ग्रामीण उपजीविका अभियान याअंतर्गत 78.33 लाख स्वमदत गटांशी जोडली गेली आहेत.
संरक्षण मंत्रालय
दिल्ली छावणी क्षेत्रात इलेक्ट्रिक वाहनांचे चार्जिंग पॉइंट्स उभारण्यासाठी भारतीय लष्कराचा टाटा पॉवरसोबत सहयोग
नवी दिल्ली, 2 नोव्हेंबर 2022
भारतीय लष्कराने आपल्या 'गो-ग्रीन उपक्रमाद्वारे' दिल्ली छावणी क्षेत्रातील विविध ठिकाणी इलेक्ट्रिक वाहनांसाठी  16 चार्जिंग स्टेशन्स उभारण्यासाठी टाटा पॉवर या भारतातील सर्वात मोठ्या एकीकृत सुविधा संस्थेसोबत सहयोग केला आहे. चार्जिंग स्टेशनचे उद्घाटन आज दिल्ली विभागाचे जीओसी लेफ्टनंट जनरल धीरज सेठ यांच्या हस्ते झाले. यावेळी लष्करी अधिकारी आणि टाटा पॉवर आणि टाटा मोटर्सचे वरिष्ठ अधिकारी उपस्थित होते.
दिल्ली छावणी क्षेत्रात उभारलेले सर्व 16 चार्जिंग स्टेशन हे दिल्ली छावणी क्षेत्रातील खासगी आणि सरकारी इलेक्ट्रिक वाहनांसाठी वापरले जाऊ शकतात. भारतीय लष्कर हे चार्जरला उर्जा देण्यासाठी अपस्ट्रीम ऊर्जा पायाभूत सुविधा व्यवस्था करण्याबरोबरच ईव्ही चार्जिंग स्टेशन्स उभारण्यासाठी योग्य सुविधा पुरवत आहे.
टॉरस स्टेशन कॅन्टीनमध्ये पहिल्या ईव्ही चार्जिंग स्टेशनचे उद्घाटन करताना, दिल्ली विभागाचे जीओसी, लेफ्टनंट जनरल धीरज सेठ म्हणाले, "भारत सरकारच्या नॅशनल इलेक्ट्रिक मोबिलिटी मिशन प्लॅनच्या  अर्थात राष्ट्रीय इलेक्ट्रिक गतिशीलता अभियान योजनेच्या अंमलबजावणीच्या दिशेने आणि लष्कराच्या ‘गो-ग्रीन’ उपक्रमाच्या अनुषंगाने भारतीय लष्कर आणि टाटा पॉवरचे हे एक अनोखे पहिले पाऊल आहे. उत्सर्जनमुक्त पर्यावरण, मानवजातीचे भावी पिढ्यांसाठी असलेले बंधनकारक कर्तव्य बजावण्यासाठी या पर्यावरणपूरक उपक्रमांमध्ये प्रत्येकाने योगदान द्यावे, असे आवाहन त्यांनी केले.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
रस्ते वाहतूक आणि महामार्ग मंत्रालय
वाहन उद्योग क्षेत्राचा कायापालट करण्यासाठी विजेवर चालणारी वाहने महत्वाची असल्याचे नितीन गडकरी यांचे प्रतिपादन
नवी दिल्ली, 30 सप्टेंबर 2022
वाहन उद्योग क्षेत्र ई-वाहनांची अधिकाधिक निर्मिती करत असल्याचे केंद्रीय रस्ते वाहतूक आणि महामार्ग मंत्री नितीन गडकरी यांनी आज सांगितले. ते आज महाराष्ट्रात चाकण,पुणे येथील कारखान्यात, भारतात बनलेल्या पहिल्या मर्सिडीज-बेंझ लक्झरी इलेक्ट्रिक कार  चे उद्घाटन करताना बोलत होते. पर्यायी इंधनाच्या मदतीने वाहन उद्योग क्षेत्राचा कायापालट करण्याचे प्रयत्न सुरु असल्याचे ते यावेळी म्हणाले. किफायतशीर, प्रदूषण मुक्त आणि स्वदेशी पर्याय उपलब्ध करणे हे सरकारचे महत्वाचे धोरण असल्याचे त्यांनी सांगितले. पर्यावरण पूरक आणि किफायतशीर असल्यामुळे, पेट्रोल आणि डिझेलच्या तुलनेत जैव इंधन महत्वाचे असल्याचा त्यांनी पुनरुच्चार केला.
ते म्हणाले, आपल्याकडे सक्षम आणि हुशार तसेच संशोधन आणि विकासात योगदान देतील असे सर्वात जास्त तरुण कुशल प्रतिभावान अभियंते आहेत. हे म्हणाले, वाहन उद्योग क्षेत्र जीएसटीच्या माध्यमातून राज्य आणि केंद्र सरकारला सर्वात जास्त महसूल मिळवून देते.
वाहन स्क्रॅपिंग  धोरणाबद्दल बोलताना ते म्हणाले की आपल्याकडे एक कोटी दोन लाख वाहने स्क्रॅपिंगसाठी तयार आहेत, पण त्यासाठी सध्या केवळ 40 स्क्रॅपिंग युनिट्स  उपलब्ध आहेत. देशाच्या प्रत्येक जिल्ह्यात 4 स्क्रॅपिंग युनिट्स अशी एकूण 2000 युनिट्स सुरु करण्याचा प्रस्ताव असल्याचे ते म्हणाले.
गडकरी यांनी पुणे आणि पिंपरी महापालिका क्षेत्रातून जाणाऱ्या एनएच-48 मधील एनडीए  चौक ते रावेत/किवळे विभागाची पाहणीही केली. वाकड फाटा, भूमकर चौक फाटा, रावेत फाटा या भागातील वाहतुकीशी संबंधित समस्या सोडवणे आणि सुधारणा करणे यावर या पाहणीत विशेष भर देण्यात आला.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
संसदीय कामकाज मंत्रालय
संसदीय कार्य मंत्री प्रल्हाद जोशी यांनी उद्या  संविधान दिन साजरा करण्यासाठी भारतीय राज्यघटनेतील उद्देशिकेचे ऑनलाइन वाचन आणि प्रश्नमंजुषा याकरिता केला पोर्टल्सचा प्रारंभ
भारतीय राज्यघटना स्वीकारली गेल्याच्या दिवसाची आठवण आणि राज्यघटनेच्या निर्मात्यांनी दिलेल्या योगदानाप्रती कृतज्ञता व्यक्त करून त्यांना आदरांजली वाहण्यासाठी दरवर्षी 26 नोव्हेंबर हा दिवस संविधान दिवस म्हणून साजरा केला जातो.
यावर्षीही 26 नोव्हेंबर रोजी संविधान दिन मोठ्या उत्साहात साजरा केला जात आहे. या राष्ट्रीय कार्यक्रमातले सक्रिय सहभागी म्हणून संसदीय कामकाज मंत्रालयाने दोन डिजिटल पोर्टल्स सुधारित आणि अद्ययावत केले आहेत. खास संविधान दिन, 2022 साठी केलेल्या या पोर्टल्सपैकी एक राज्यघटनेची उद्देशिका इंग्रजी आणि आणि राज्यघटनेच्या 8 व्या अनुसूचीअंतर्गत नमूद केलेल्या 22 इतर भाषांमध्ये वाचण्यासाठी  असून दुसरे "भारतीय संविधानावरील ऑनलाइन प्रश्नमंजुषा"  यासाठी आहे.
पूर्वसंध्येला आज  संसदीय कार्य मंत्री प्रल्हाद जोशी यांनी 22 अधिकृत भाषांमध्ये आणि इंग्रजीमध्ये संविधानाची उद्देशिका वाचण्यासाठी  आणि "भारतीय संविधानावरील ऑनलाइन प्रश्नमंजुषा"  या पोर्टल्सचा दूरदृश्य प्रणालीद्वारे प्रारंभ केला.
सर्व नागरिकांनी 23 भाषांपैकी आपल्याला सुलभ वाटणाऱ्या भाषेत संविधानाची उद्देशिका वाचावी, असे प्रल्हाद जोशी यांनी यावेळी सांगितले. भारत सरकारची मंत्रालये/विभाग यासह राज्य/केंद्रशासित प्रदेश सरकारे, शाळा/महाविद्यालये/विद्यापीठे/संस्था इ. पोर्टलला  भेट देऊ शकतात आणि उद्देशिकेचे वाचन करून स्व-स्वाक्षरी केलेले प्रमाणपत्र मिळवू शकतात.
हे सार्वजनिक अभियान होण्यासाठी आणि जनभागीदारी सुनिश्चित करण्यासाठी मंत्रालयाने भारतीय राज्यघटनेवरील ऑनलाइन प्रश्नमंजुषा  हे पोर्टल अद्ययावत केले आहे. ही एक ऑनलाइन प्रश्नमंजुषा असून त्यात भारतीय राज्यघटना आणि लोकशाही याविषयी अतिशय साधे आणि मूलभूत प्रश्न आहेत. यात कोणीही भाग घेऊ शकतो आणि सहभाग प्रमाणपत्र मिळवू शकतो. ही प्रश्नमंजुषा हिंदी आणि इंग्रजी अशा दोन्ही भाषांमध्ये असेल जेणेकरून जास्तीत जास्त लोक सहभागी होऊ शकतील.
या उत्सवात अधिकाधिक लोकांनी सहभागी व्हावे आणि #SamvidhanDiwas वापरून आणि फेसबुकवर @MOPAIndia , ट्विटरवर @mpa_india टॅग करून त्यांची प्रमाणपत्रे शेअर करावीत, असे आवाहनही जोशी यांनी केले आहे.